ดิฉันฉีดยาคุมกำเนิดเเบบ1เข็มคุมได้3เดือน ฉีดมาได้ระยะเวลาประมาณ2ปีกว่าๆๆ รู้สึกว่าอารมณ์ทางเพศลดลง เวลาแฟนอยากมีอะไรด้วยก็รู้สึกกงุดหงิด ช่องคลอดแห้ง ไม่ทราบว่ามันเกี่ยวกันไหมกับยาคุมดำเนิดแบบฉีด จะเปลี่ยนมากินได้ไหมค่ะ แล้วยี่ห้อไหนดี แบบ28เม็ดค่ะ
สวัสดีค่ะ การที่อารมณ์ทางเพศลดลง และมีช่องคลอดแห้ง อาจพบเป็นผลข้างเคียงจากยาฉีดคุมกำเนิดได้ แต่ก็อาจมีปัจจัยอื่นๆ เป็นสาเหตุร่วมด้วย เช่น มีความเครียด มีอาการซึมเศร้า เป็นต้น ดังนั้นหากฉีดแล้วมีปัญหาเรื่องอารมณ์ทางเพศที่ลดลง อาจพิจารณาไม่ฉีดยาคุมกำเนิดต่อ และเลือกวิธีคุมกำเนิดอื่นต่อไป ซึ่งหากต้องการเลือกทานยาคุมกำเนิดก็ให้เริ่มทานเม็ดแรกในวันครบกำหนดนัดฉีดยาคุมกำเนิดเข็มต่อไปสำหรับยี่ห้อของยาคุมแต่ละชนิด ประสิทธิภาพแทบไม่แตกต่างกัน สามารถเลือกทานยี่ห้อใดก็ได้ หากต้องการทานแบบ 28 เม็ด ก็ให้ทานทุกวัน วันละ 1 เม็ดในเวลาเดียวกันของแต่ละวัน เมื่อทานต่อเนื่องจนยาหมดแผงแล้ว ก็เริ่มทานยาแผงใหม่ต่อไปเรื่อยๆ ค่ะ